U-I-160/09
Natisni
Opravilna št.:
U-I-160/09
Datum odločitve:
2. 7. 2009
ECLI:
ECLI:SI:USRS:2009:U.I.160.09
Akt:
Zakon o Triglavskem narodnem parku (Uradni list SRS, št. 17/81, 18/81 - popr., 42/86 in Uradni list RS, št. 35/01) (ZTNP), 1. odst. 14. čl.
Izrek:
Pobuda za začetek postopka za oceno ustavnosti prvega odstavka 14. člena Zakona o Triglavskem narodnem parku (Uradni list SRS, št. 17/81, 18/81 - popr., 42/86 in Uradni list RS, št. 35/01) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Jože Stare, Bohinjsko Jezero
Datum vloge:
11. 6. 2009
Vrsta odločitve:
sklep
Vrsta rešitve:
zavrženje
Dokument:
US28779
Dokument v PDF obliki:
U-I-160-09.pdf
77 KB
Prenesite datoteko
U-I-160/09-4
2. 7. 2009
SKLEP
Ustavno sodišče je v postopku za preizkus pobude Jožeta Stareta, Bohinjsko Jezero, ki ga zastopa Marko Kosmač, odvetnik v Ljubljani, na seji 2. julija 2009
sklenilo:
Pobuda za začetek postopka za oceno ustavnosti prvega odstavka 14. člena Zakona o Triglavskem narodnem parku (Uradni list SRS, št. 17/81, 18/81 - popr., 42/86 in Uradni list RS, št. 35/01) se zavrže.
Obrazložitev
1. Pobudnik izpodbija v izreku tega sklepa navedeni zakon. Zatrjuje, da je v neskladju z 2., s 14., z 22., s 74. in s 120. členom Ustave. Svoj pravni interes utemeljuje z zatrjevanjem, da mu je na podlagi izpodbijane odločbe Vlada Republike Slovenije zavrnila izdajo soglasja k načrtovanemu izjemnemu posegu na območju Triglavskega narodnega parka (sklep št. 35601-1/2008/6 z dne 26. 3. 2009). Predlaga, naj Ustavno sodišče izpodbijani zakon razveljavi.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Iz razlogov, navedenih v citiranem sklepu, pobudnik še ne izkazuje pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik